એક વ્યક્તિગત કરદાતાને કે પછી હિન્દુ અવિભક્ત પરિવારને જ કલમ ૮૦ જીજી હેઠળ ચૂકવેલું ભાડું બાદ મળી શકે છે. બીજું, આ નોકરિયાત સ્વરોજગાર મેળવતો હોવો જોઈએ અથવા તો તે પગારની આવક ધરાવતો હોવો જોઈએ. ત્રીજું, કરદાતા કે તેમની પત્ની અથવા તો સગીર વયના બાળકને નામે તે જે સ્થળે નોકરી કરતો હોય કે વ્યવસાય કરતો હોય તે સ્થળે કોઈ જ ઘર હોવું ન જોઈએ. આ સંજોગોમાં જ તેમને કલમ ૮૦ જીજીનો લાભ આપવામાં આવશે. કલમ ૮૦ જીજી હેઠળ ડિડક્શન મેળવવા ઇચ્છતા કરદાતાએ ઉપર જણાવેલી તમામ શરતોને આધીન રહીને આ રાહત મેળવવા માટે તે પાત્રતા ધરાવે તેવી જાહેરાત તેણે ફોર્મ નંબર ૧૦ બીએ મારફતે કરવાની રહેશે. આ રાહત મેળવવામાં કોઈ પણ શરતનો ભંગ થતો નથી તે જણાવવું પડશે. આમ વધારાનો રૃા. ૩૬૦૦નો વેરા લાભ પણ કરદાતાઓને મળશે. વાર્ષિક રૃા. ૫ લાખ સુધીની આવક ધરાવનારા કરદાતાઓને આ લાભ મળશે.